**Nu vom ști nicicând...**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suntem ca două emisfere

Pe care plouă mut

Pe care ninge blând

Ca două clipe-n lume, efemere...

Cât te-am iubit de mult

Tu nu vei ști nicicând.

Suntem iubite, luna și pământul

Când te dezmierd în noapte

Tu-mbrățișezi marea cu șoapte

Și suntem pulberea de stele ce-o stârnește vântul

Pe care-o plouă mut

Pe care-o ninge blând

Pe cele două emisfere...

Cât m-ai iubit de mult

Eu nu voi ști...nicicând.